Børnehavernes organisation: Lav forsøg med selvstyre-daginstitutioner

**Baggrundsnotat**

Den 14. september 2018 udsendte DLO en pressemeddelelse med forslag om at lave forsøg med selvstyredagtilbud eller fri-dagtilbud, på samme vis som regeringen vil lave forsøg med selvstyreskoler, fri-plejehjem og sociale botilbud for voksne. Det er især de kommunale politikker og rapporteringskrav, der lægger administrative byrder på institutionerne, og som tager vigtig tid fra nærvær med børnene, forberedelse og planlægning af den pædagogiske praksis osv. Men også visse statslige krav kunne institutionerne blive fritaget for.

Forslaget går ud på at lade udvalgte kommunale daginstitutioner prøve at være ’selvstyre-daginstitutioner’, hvor de fritages fra en række af de sædvanlige styrings- og dokumentationskrav. Samtidig skal man også fritage udvalgte selvejende institutioner fra samme krav. Alle forsøgsinstitutioner skal kun opfylde de krav, som de private institutioner skal. Efter 3 år kan man evaluere på medarbejdertilfredshed, forældretilfredshed og børnenes trivsel.

**Ledere af selvejende institutioner** har anonymt listet følgende eksempler på administrative byrder, de gerne var fri for:

* Indkøbsaftalen
* Fødevarekontrol og dertil hørende øko kontrol
* Arbejdsmiljø. Diverse regler om kadence for udfærdigelse af APV og MUS
* Legeplads sikkerhedsregler/kontroller.
* Diverse strategier, udviklingsplaner, systematikker og politikker, som på mange måder er et forsøg på ensretning at daginstitutionerne.
* Ensretning i indhold og mødekadence i fht forældresamtaler
* Systematikker i forbindelse med sprogtest på børnene (nu skal alle børn i Aalborg kommune sprogtestes ved 3,2 år)
* Trivselsforum, hvor forældre kan komme med problematikker og udfordringer med deres børn
* Ansøgning om indsats til børn med specielle behov, der bliver så omstændig at man opgiver, da tiden til møder tager så megen af vores tid, da de skal følge (gæt engang), et specifikt koncept.
* Alkohol og sukker politikker m.m.
* Diverse udviklingsforløb ”styret” af kommunen.

Dokumentationskrav:

* Krav om en profil på alle børn 2 gange årligt. Dvs at der skal afsættes ressourcer til mødeaktivitet i forbindelse med udfyldelse af profilen ca 1 time pr barn – forældresamtykke, møde med forældre om ret små udsving i trivslen. Reelt set burde vi stole på den pædagogiske faglighed og kun lave en profil i forbindelse med en reel bekymring for et barn.(PT er systemet sat på pause da der er tvivl omkring sikkerhed og opbevaring af de personlige data, samt om det er nødvendigt at lave en profil på alle børn.
* Vurdering i forbindelse med sprogscreening – egentlig kun nødvendigt når det vurderes af fagligt pædagogisk personale med bekymring
* Dokumentation af børnenes aktiviteter – måske kun billede dokumentation 1 gang ugentlig eller opsamling månedsvis og ikke hverdag
* Tabulex – to faktor login er voldsomt tidskrævende – der skal logges af og på hver gang der skal tjekkes om et barn er kommet eller gået. Der skal modtages en sms hvorefter der skal logges ind igen – hvis pædagogen er tilknyttet flere stuer er der voldsomt tidsspilde. Det ville rent tidsmæssigt være mere enkelt med en gammeldags afkrydsningsbog (Stambog) Øjne på Ipad eller på mobil er øjne der ikke er på børn!

Vejleder:

* Vejleder for studerende – pædagogen skal fungere som censor – deltage i nye kurser hver gang uddannelsen bliver lagt om eller ændret og det er ofte - ingen tid eller økonomi til dette
* Undersøgelser/spørgeskemaer/projekter der understøtter de studerende både fra den studerende selv og seminariet kræver en del tid

Konsulenter:

* Konsulenter ansat i kommunen opleves som en ekstra arbejdsgiver og ikke altid en understøttende funktion.
* Konsulenten får typisk en opgave om at undersøge eller implementere x situation i institutionerne – så bliver vi sat i gang med at undersøge og skaffe dokumentation – vi vil gerne have hjælp ikke mere arbejde…

Pladsanvisning:

* Bedre prognoser om børnetal og mere effektiv og transparent administration i forhold til fordeling kommunalt og selvejende
* (måske lidt utydelig i forhold til dokumentation – men vi skal selv sidde og tælle og regne børn fremad for at kunne gennemskue økonomien ud i fremtiden – tidskrævende)

Tilsyn:

* Massive egen rapporter i forbindelse med tilsyn. Op til 54 spørgsmål med meget detaljerede beskrivelser
* Vi kunne ønske, at det var staten eller en styrelse  der lavede tilsyn (Ikke kommunen der laver tilsyn med sig selv) som når arbejdstilsynet kigger forbi. Vi har oplevet at tilsynet i flere tilfælde bevægede sig ind over arbejdstilsynets og beredskabets område. Alle institutioner burde have det samme tilsyn i forhold til Dagtilbudsloven.

Spørgeskemaer:

* Eksterne spørgeskemaer der understøtter diverse akademiske projekter – stjæler enorme mængder af tid – ikke kun spørgeskemaet, men diskussioner omkring forståelsen og hvorfor det skal laves bruger vi tid på.

*En anonym ledere i en selvejende institution siger, at ” der efterhånden kommer så mange udviklingstiltag/forløb/politikker, at vi ”ikke kan følge med på personalemøderne”. Der er så mange top down tiltag, at der ikke er plads til buttom up initiativer.”*

**En leder i en privat institution, der tidligere har været selvejende**, lister følgende elementer som ’befriende’, og som har genereret flere ressourcer (økonomisk samt menneskeligt), siden de gik fra selvejende med overenskomst til at være godkendt som private leverandører af dagtilbudsdrift:

* frihed fra en endeløs række af mere og mindre relevante kommunale koordinerings- og dialogfora
* de som har truffet beslutningerne er i huset hver dag
* har man udfordringer med noget i dagligdagen er ledelsen tæt på/ til stede
* frihed fra at bruge komplicerede og tidskrævende IT ordninger og systemer
* mulighed for at hjemtage administrationen
* frihed over eget budget
* metodefrihed
* frihed fra at skulle følge indkøbsaftaler som for den lille enkelte enhed ofte er svært fordyrende
* muligheden for at kunne tilrettelægge praksis og drift sådan at det matcher husets behov relevant
* muligheden for selv at kunne skabe strategier og langsigtede tiltag
* muligheden for at udarbejde en personalepolitik som matcher de aktuelle medarbejdergruppers faktiske behov
* frihed fra at skulle deltage/ bidrage til / medvirker i diverse kommunale udviklingsprojekter, nye tiltag, kurser metoder osv osv osv, men kan fokusere på de udviklingsområder der har væsentlighed for den enkelte institution
* forældrenes engagement øges via ejerskabet til det lokale sted fremfor "en del af en mere uoverskuelig større kommunal sammenhæng"
* muligheden for at tilrettelægge åbningstid og ferieperioder efter de reelle behov

**Baggrund:**

Som led i Sammenhængsreformen vil Regeringen lave forsøg med selvstyrende skoler, som er folkeskoler, der sættes fri fra en række statslige og kommunale krav. Regeringen har også iværksat forsøg med friinstitutioner på velfærdsområdet, der både dækker ældreområdet, sociale botilbud for voksne og dagtilbudsområdet. Forsøget er lavet som partnerskaber, hvor kommuner skal søge sammen med to institutioner, der skal blive enige om, hvilke regler, de i en 2½ års periode skal undtages fra: <https://www.fm.dk/nyheder/pressemeddelelser/2018/02/nyt-forsoeg-med-friinstitutioner>

Merete Risager siger om forsøget med selvstyreskoler: “Jeg tror på, at det stærke civilsamfund i Danmark skal have mere plads så folk føler, at det er deres skole” (dr.dk 02/09/18: <https://www.dr.dk/nyheder/politik/kritik-preller-af-paa-minister-nyt-udspil-har-intet-med-folkeskolereformen-goere>) . Regeringen anerkender altså, at den lokale forankring giver bedre kvalitet.